αρχοντος σωσιπατρου μηνος αμαλιου βουλευοντων ταν δευτεραν εξαμηνον αμυντα του ευδωρου πασωνος του δαμενεος γραμματευοντος δε ξενωνος του πολυωνος επι τοισδε απεδοτο σωστρατος σωτυλου συνευδοκεοντων και των υιων αυτου σωτυλου και αριστωνος τωι απολλωνι τωι πυθιωι σωμα γυναικειον αι ονομα ειρανα το γενος συραν τιμας αργυριου μναν τεσσαρων και ταν τιμαν εχει πασαν καθως επιστευσε ειρανα τωι θεωι ταν ωναν εφ ωι τε ελευθερα ειμεν και ανεφαπτος απο παντων τον παντα βιον ποιεουσα ο κα θεληι και αποτρεχουσα οις κα θεληι. βεβαιωτηρες κατα τους νομους τας πολιος τιμοκλης πολυωνος τεισων θευχαριος. ει δε τις απτοιτο ειρανας επι καταδουλισμωι βεβαιον παρεχοντων τωι θεωι ταν ωναν ο τε αποδομενος σωστρατος και οι βεβαιωτηρες τιμοκλης και τεισων. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντω συλεοντες ειραναν ελευθεραν εουσαν αζαμιοι εοντες και ανυποδικοι πασας δικας και ζαμιας. παραμεινατω δε ειρανα παρα σωστρατον απο τας σωσιπατρου αρχας μηνος αμαλιου ετη δεκα ποιεουσα το ποτιτασσομενον παν το δυνατον ανεγκλητως. ει δε μη ποιεοι η μη παραμενοι ειρανα παρα σωστρατον εξουσιαν εχετω σωστρατος επιτιμ[εω]ν ειραναν. ει δε τι ανθρωπινον γενοιτο περι σωστρατον προ του τα δεκα ετη διελθειν ελευθερα εστω ειρανα καθως επανω γεγραπται. μαρτυροι οι ιερεις του απολλωνος και οι αρχοντες και ιδιωται πολιτας διονυσιος δαμοφανης.
Phokis — Delphi — 140-100 BC
 140-100 BC